Laevastikuadmiral

Laevastikuadmiral sõjaväeline auaste paljudes merevägedes. See on admiralide auastmestikus kõige kõrgem auaste, millest madalam auaste reeglina on admiral.

Ameerika Ühendriigid
Ameerika Ühendriikide mereväe kõrgeim auaste on laevastikuadmiral ehk viietärniadmiral (Fleet Admiral, NATO OF-10). Sarnaselt armeekindrali auastmega antakse ka seda auastet üldiselt ainult sõja ajal.

Laevastikuadmirale oli neli:
 Nr Aasta Kuupäev Pilt Nimi   15. detsember 85px William D. Leahy (1875–1959)   17. detsember 85px Ernest J. King (1878–1956)   19. detsember 85px Chester W. Nimitz (1885–1966)   11. detsember 85px William F. Halsey, Jr. (1882–1959)

Laevastikuadmirali auastmele pretendeeris ka admiral Raymond A. Spruance, kuid esindajatekoja Georgia 6. ringkonna esindaja Carl Vinson oli Halsey poolehoidja ning blokeeris Spruance'i auastmele ülendamist mitu korda. Kongressi otsusega aga maksti Spruance'ile kuni tema surmani (13. detsembril 1969) neljatärniadmirali täispalka.

Viimane elusolev laevastikuadmiral oli Chester W. Nimitz, kes suri 20. veebruaril 1966. Pärast teda pole kellelegi viietärniadmirali auastet antud, kuid see on ametlikult USA mereväes olemas ning seda saab anda Kongressi nõusolekul, suurima tõenäosusega suure sõja ajal.

Horvaatia
Horvaatia mereväes on laevastikuadmiral (horvaadi keeles Admiral flote) viies ehk kõrgeim admiraliauaste. Kuni 1999. aastani oli auastme nimeks staabiadmiral (Stožerni admiral). Ainsana on auaste antud Horvaatia mereväe rajajale ja esimesele juhatajale Svetko Leticale (1926−2001), kes sai 1996. aasta märtsis staabiadmiraliks.

Iraak
Iraagi mereväes on laevastikuadmiral (مَهيب Maheeb) kõrgeim auaste, millest madalam on admiral. Maaväes on sellele vastav aukraad feldmarssal ja õhujõududes lennuväemarssal. Laevastikuadmirali auaste anti Iraagi kuningale Faisal I-le.

pisi|75px|Jugoslaavia laevastikuadmirali õlak

Jugoslaavia
Jugoslaavia Sotsialistlikus Föderatiivses Vabariigis kehtestati laevastikuadmirali auaste (Admiral flote) 1947. aastal. Sellest madalam oli admirali auaste ja maaväes võrdsustati see armeekindraliga. Ainsana anti see auaste 1983. aastal Jugoslaavia kaitseministrile Branko Mamulale (1921−2021).

Nõukogude Liit
Nõukogude Liidus kehtestati laevastikuadmirali auaste (vene keeles адмирал флота) 1940. aastal, kuid esialgu seda kellelegi ei antud. Kuni 1955. aastani oli see mereväe kõrgeim aukraad, millest madalam oli admirali auaste; maaväes vastas sellele aastatel 1940−1945 armeekindrali, seejärel Nõukogude Liidu marssali auaste. 3. märtsil 1955 nimetati see ümber Nõukogude Liidu laevastikuadmiraliks, millest sai omakorda kõrgeim auaste mereväes (sellest madalam oli endiselt admiral). Laevastikuadmirali aukraad kehtestati uuesti 28. aprillil 1962 NSV Liidu Ülemnõukogu määrusega. Nüüd oli see madalam Nõukogude Liidu laevastikuadmiralist ja kõrgem admiralist; maaväes oli sellele vastav aukraad armeekindral ja väeliigi marssal. Auaste kehtis kuni Nõukogude Liidu lõpuni. Tänapäeval (2024) ühtegi laevastikuadmirali enam elus ei ole, viimane neist − Vladimir Nikolajevitš Tšernavin − suri 2023. aasta märtsis.

Laevastikuadmiralid 1940−1991
 Nr Aasta Kuupäev Pilt Nimi Märkused   31. mai 85px Nikolai Gerassimovitš Kuznetsov (1904–1974) Degradeeriti kontradmiraliks 03.02.1948, ülendati viitseadmiraliks 1951, ennistati 13.05.1953, auaste nimetati ümber Nõukogude Liidu laevastikuadmiraliks 03.03.1955   31. mai 85px Ivan Stepanovitš Issakov (1894–1967) Auaste nimetati ümber Nõukogude Liidu laevastikuadmiraliks 03.03.1955   28. aprill 85px Sergei Georgijevitš Gorškov (1910–1988) Ülendati Nõukogude Liidu laevastikuadmiraliks 28.10.1967   18. juuni 85px Vladimir Afanassejevitš Kassatonov (1910–1989)    30. aprill  Nikolai Dmitrijevitš Sergejev (1909–1999)    28. juuli 85px Semjon Mihhailovitš Lobov (1913–1977)      Georgi Mihhailovitš Jegorov (1918–2008)    5. november 85px Nikolai Ivanovitš Smirnov (1917–1992)    4. november 85px Vladimir Nikolajevitš Tšernavin (1928−2023)    16. veebruar 85px Aleksei Ivanovitš Sorokin (1922−2020)    4. november 85px Ivan Matvejevitš Kapitanets (1928−2018)    4. november  Konstantin Valentinovitš Makarov (1931−2011) 

Poola
pisi|100px|Poola laevastikuadmirali õlak
Poola mereväes kehtestati laevastikuadmirali aukraad (poola keeles admirał floty) 1. jaanuaril 2002. Erinevalt teiste riikidest ei ole see kõige kõrgem admiraliauaste: see on kõrgem viitseadmiralist ja madalam admiralist. Maa- ja õhuväes vastab sellele kindralleitnant.

Laevastikuadmiralid alates 2002
 Nr Aasta Kuupäev Pilt Nimi   1. jaanuar 80px Ryszard Łukasik (sündinud 1946)     Jędrzej Czajkowski (sündinud 1947)   25. september 80px Roman Piotr Krzyżelewski (sündinud 1949)     Marek Brągoszewski (sündinud 1949)    80px Tomasz Mathea (sündinud 1955)   15. aprill 80px Andrzej Karweta (1958−2010)

Saksa Demokraatlik Vabariik
Saksa DV-s kehtestati laevastikuadmirali auaste (saksa keeles Flottenadmiral) 25. märtsil 1982. Sellest madalam aukraad oli admiral. Maaväes vastas see armeekindralile. Auastet ei antud kellelegi ja see kaotati 1989. aasta novembris.

Suurbritannia
Laevastikuadmiral (Suurbritannia)

Türgi
Türgi mereväes on laevastikuadmiral (türgi keeles Büyük amiral) kõige kõrgem auaste, millest madalam on admiral. Selle eelkäijaks on Osmanite impeeriumi ajal käibinud kapudan paša auaste (قپودان پاشا), mille valitsev sultan andis vanemkomandöridele. Laevastikuadmirali auaste kehtestati Türgi Vabariigis 1921. aastal, kuid seda ei ole kunagi kellelegi antud. Auastet saab Türgi parlament anda ainult lahingus erakordset edu saavutanud ja vastast võitnud komandörile. Maaväes vastab aukraadile marssal.

Venemaa Föderatsioon
pisi|100px|Venemaa Föderatsiooni laevastikuadmirali õlak alates 2013. aastast
Venemaa Föderatsiooni mereväes on laevastikuadmiral kõrgeim auaste, millest madalam on admiral. Maaväes on sellele vastav aukraad armeekindral. 

Auaste on siiani antud kolmele Venemaa Föderatsiooni sõjamerelaevastiku ülemjuhatajale:

 Nr Aasta Kuupäev Pilt Nimi   13. juuni 85px Feliks Nikolajevitš Gromov (sündinud 1937)   21. veebruar 127x127px Vladimir Ivanovitš Kurojedov (sündinud 1944)   15. detsember 85px Vladimir Vassiljevitš Massorin (sündinud 1947)

Vaata ka
Kindraladmiral
Nõukogude Liidu laevastikuadmiral
Suuradmiral

Kategooria:Ameerika Ühendriikide sõjandus
Kategooria:Meresõjandus
Kategooria:Nõukogude Liidu sõjaväelised auastmed mereväes
Kategooria:Sõjaväelised auastmed
Kategooria:Venemaa Föderatsiooni sõjaväelised auastmed